stanford-oval/wikipedia huggingface dataset:
Kultainen ruusu
Suomalaisten menestys

1965: Kultainen ruusu ja Lehdistön palkinto: Lumilinna, Yle TV1
1971: Kunniamaininta: Love... and Marriage, Yle TV1
1972: Pronssiruusu: Ällitälli, Yle TV1
1984: Hopeinen ruusu: Velipuolikuu/Raw War, Yle TV1
1984: Kunniamaininta: Practical English in practice, MTV
1986: Kunniamaininta ja lehdistön palkinto: Sisko ja sen veli, Yle TV2
1989: Kunniamaininta  Modern Fox, Kolmostelevisio (TV3)
1991: Pronssiruusu: Neutral Policy, MTV
1997: Pronssiruusu: The Joyboys Story, MTV3
2014: Kultainen ruusu: Tunteiden ilta, YLE Radio Suomi
Palkittuja ohjelmia

Ruotsi on voittanut Kultaisen Ruusun muun muassa vuonna 1962 ohjelmalla Kaskad, ja Britannia ohjelmilla Mr. Bean (1990) ja Pop Idol (2002).
Aiheesta muualla

Festivaalin verkkosivu
Kuokkalan museoraitti

| Kuokkalan museoraitti |
| --- | --- |
 Kauppamuseo
Tyyppi:  erikoismuseo
Sijainti:  Kuokkalantie 14, Lempäälä
Perustettu:  1981
Ylläpitäjä:  Lempäälän kunta ja Lempäälä-Seura
Kotisivut:  www.museoraitti.fi
Koordinaatit:  
 fiKuokkalan museoraitti 
    
Kuokkalan museoraitti on Lempäälässä Kuokkalan kylässä Kuokkalankosken pohjoisrannalla sijaitseva museoalue, jonka ensimmäiset museot avattiin vuonna 1981. Museoaluetta ylläpitää Lempäälä-Seura, ja se on avoinna kesäisin toukokuun alusta elokuun loppuun. Museoalueella järjestetään kesäisin työnäytöksiä, ja heinäkuussa alueella pidetään Kuokkalankosken markkinat.
Museoraitilla sijaitsevat seuraavat museot:
Kauppamuseo on talossa, jossa kauppias Aleksanteri Eskola piti kauppaa 60 vuoden ajan vuodesta 1913 vuoteen 1974 saakka. Talo on ulkoasultaan 1920-luvun asussa, ja museossa esillä olevat tavarat ovat peräisin vuosien 1930–1950 väliltä. Itse kauppatalon rakennutti vienankarjalainen Kuisma Kuismin vuonna 1903.
Pajamuseo sijaitsee ajokalutehtailija Kustaa Aleksanteri Koskisen vuonna 1910 rakennuttamassa pajarakennuksessa. Museossa on esillä erilaisia sepän työkaluja ahjoista ja alasimista aina sähköllä toimiviin koneisiin saakka. K. A. Koskinen perusti Kuokkalaan vuonna 1890 sepänpajan, josta kehittyi ajan oloon K. A. Koskisen ajokalutehdas. Tehtaan valmistamia hevoskärryjä, rilloja, rekiä ja vaunuja myytiin eri puolille Suomea.
Kampaamo- ja parturimuseo sijaitsee sepän entisessä asuintalossa. Museo on ainoa lajissaan Suomessa.
Suutarimuseossa on esillä suutarin työtila koneineen ja tarvikkeineen sekä keittiö katettuine ruokapöytineen.
Sotaveteraanien perinnekammarissa on esillä sotavuosilta 1939–1945 peräisin olevia esineitä ja valokuvia.
Puskeman Kustaan kotimuseossa on esillä tallukkamestarina Lempäälän Ruskea-ahteella toimineen Puskeman Kustaan tarvekaluja 1900-luvun alusta. Museorakennus on peräisin 1830-luvulta, ja se siirrettiin museoalueelle vuonna 1998.
Sakkola-museossa on esillä luovutetulle alueelle jääneen Sakkolan pitäjän alueelta kerättyä perinneaineistoa.
Kuokkalan museoraitin eteläpuolella sijaitsevan Kuokkalankosken Hiidenvuolteessa on edelleen jäljelle vuonna 1943 puretun Hiidentien sillan kivinen siltapilari ja kosken rannalla olleet sillan maatuet. Tampereentien sillan vieressä on puolestaan vuonna 1963 pystytetty höyrylaiva Ilmarisen Kuokkalankosken nousun 100-vuotismuistomerkki.
Aiheesta muualla

Kuokkalan museoraitin kokoelmapoliittinen ohjelma 2021, Lempäälä-Seura ry ja Lempäälän kunta
Kyle Edmund

| Kyle Edmund |
| --- | --- |
 Edmund vuoden 2013 Davis Cupissa
Henkilötiedot
Syntynyt: 8. tammikuuta 1995 (ikä 29)
Kansalaisuus:   Iso-Britannia
Tennispelaaja
Pituus:  188 cm
Paino:  80 kg
Kätisyys:  oikea
Ammattilaisena:  2012–
Palkintorahat:  6 020 641 USD
Kaksinpeli
Paras sijoitus:  14. (8.10.2018)
Turnausvoittoja:  1
Voitot/tappiot:  119–125
Grand Slam -turnauksissa
Australian avoimet:  välierät (2018)
Ranskan avoimet:  3. kierros (2017, 2018)
Wimbledon:  3. kierros (2018)
Yhdysvaltain avoimet:  4. kierros (2016)
Nelinpeli
Paras sijoitus:  151. (28.1.2019)
Turnausvoittoja:  1
Voitot/tappiot:  12–22
Aiheesta muualla
ITF
ATP
Kyle Edmund (s. 8. tammikuuta 1995 Johannesburg, Etelä-Afrikka) on Etelä-Afrikassa syntynyt brittiläinen tennispelaaja, joka on ollut ammattilaisena vuodesta 2012 alkaen. Oikeakätinen Edmund on 188 senttimetriä pitkä ja painaa 80 kilogrammaa. Edmundin uran paras kaksinpelin ATP-rankingsijoitus on neljästoista.
Edmund aloitti tenniksen pelaamisen 10-vuotiaana. Hän saavutti ensimmäisen kaksinpelin ATP-turnausvoittonsa Antwerpenissa vuonna 2018. Grand Slam -turnauksissa hän on yltänyt parhaimmillaan välieriin Australian avoimissa 2018.
Nelinpelissä Edmund on saavuttanut kaksi nuorten Grand Slam -voittoa portugalilaisen parinsa Frederico Ferreira Silvan kanssa. ATP-rankingissa hän on ollut parhaimmillaan sijalla 151. Vuonna 2018 hän voitti nelinpeliturnauksen Estorilissa.
Vuonna 2015 Edmund voitti yhdessä Andy Murrayn, Jamie Murrayn ja James Wardin kanssa Davis Cupin heidän kaadettuaan loppuottelussa Belgian.
Kyle Garland

Kyle Garland (s. 28. toukokuuta 2000) on yhdysvaltalainen kymmenottelija.
Garland saavutti kymmenottelussa hopeaa alle 20-vuotiaiden Pan-Amerikan mestaruuskilpailuissa 2017 ja sijoittui seitsemänneksi alle 20-vuotiaiden maailmanmestaruuskilpailuissa 2018. Vuonna 2021 hän sijoittui Yhdysvaltain olympiakarsinnoissa kuudenneksi. Ensimmäisissä aikuisten arvokilpailuissaan Eugenen MM-kilpailuissa 2022 hän sijoittui 11:nneksi 8133 pisteellä. Vuonna 2023 Garland voitti seitsenottelussa Yhdysvaltain yliopistojen hallimestaruuden pistein 6639, joka jäi vain kuusi pistettä Ashton Eatonin maailmanennätyksestä. Budapestin MM-kilpailuissa 2023 hän keskeytti kahdeksan lajin jälkeen jäätyään seiväshypyssä ilman tulosta.
Garlandin kymmenotteluennätys on 8720 pistettä, jonka hän kokosi toukokuussa 2022 Fayettevillessa. Vuonna 2021 hänen paras tuloksensa oli 8196 pistettä.
Kyle Dubas

| Kyle Dubas |
| --- | --- |

Henkilötiedot
Syntynyt: 29. marraskuuta 1985 (ikä 38) Sault Ste. Marie, Ontario, Kanada
Kansalaisuus:   Kanada
Ammatti:  jääkiekkovaikuttaja
Titteli:  toimitusjohtaja
Sukulaiset:  Walter Dubas (isoisä)
Muut tiedot
Järjestö:  Toronto Maple Leafs
Edeltäjä:  Lou Lamoriello
Kyle Dubas (s. 29. marraskuuta 1985 Sault Ste. Marie, Ontario) on kanadalainen jääkiekkovaikuttaja. Toukokuusta 2023 alkaen Dubas on toiminut NHL-seura Pittsburgh Penguinsin organisaatiossa. Maaliskuussa 2018 Dubas nimettiin Maple Leafsin toimitusjohtajaksi. Hän toimi myös seuran farmijoukkueen, AHL:ssä pelaavan Toronto Marliesin toimitusjohtajana.
Dubasista tuli 20-vuotiaana kaikkien aikojen nuorin NHL:n pelaajayhdistyksen lisensoima pelaaja-agentti. Hän toimi agenttina neljä vuotta. Keväällä 2011 Dubas siirtyi OHL-seura Sault Ste. Marie Greyhoundsin toimitusjohtajaksi ollen sarjan historian toiseksi nuorin tehtävässään. Heinäkuussa 2014 Dubasista tuli NHL-seura Toronto Maple Leafsin apulaistoimitusjohtaja vain 28-vuotiaana. Toukokuussa 2018 Dubas nimettiin Toronto Maple Leafsin toimitusjohtajaksi.
Dubasin isoisä Walter Dubas valmensi 1960-luvulla Sault Ste. Marie Greyhoundsia.
Kristina Richter

| Mitalit | Mitalit | Mitalit |  |
| --- | --- | --- | --- |
|  Kristina Richter |  Kristina Richter |  Kristina Richter |  |
Maa:   Itä-Saksa
Naisten käsipallo
|  Olympialaiset  |  Olympialaiset  |  Olympialaiset  |  |
|  Hopeaa | Montreal 1976 | Käsipallo |  |
|  Pronssia | Moskova 1980 | Käsipallo |  |
Kristina Richter (o.s. Hochmuth, s. 24. lokakuuta 1946) on saksalainen, Itä-Saksaa edustanut käsipalloilija. Hän saavutti kaksi olympiamitalia: hopeaa Montrealissa 1976 ja pronssia Moskovassa 1980. Hän oli Itä-Saksan joukkueen lipunkantaja Moskovan kisojen avajaisissa.
Richter pelasi Itä-Saksan maajoukkueessa 134 ottelua ja teki niissä 880 maalia. Hän kuului maailmanmestaruuden voittaneeseen joukkueeseen vuosina 1971, 1975 ja 1978. Richter saavutti menestystä myös seurajoukkueensa TSC Berlinin pelaajana.
Kristina Richterin puoliso oli pyöräilyvalmentaja Dagobert Richter.
Kosto (televisiosarja)

| Kosto> Revenge |
| --- | --- |

Tyyli:  Draama Trilleri Mysteeri
Kestoaika:  43 min
Luoja(t):  Mike Kelley
Pääosissa:  Madeleine Stowe Emily VanCamp Gabriel Mann Henry Czerny Ashley Madekwe Nick Wechsler Josh Bowman Connor Paolo Christa B. Allen
Alkuperämaa:   Yhdysvallat
Alkuperäiskieli:  englanti
Verkko:   ABC  MTV3  AVA
Esitetty:  21. syyskuuta 2011 – 10. toukokuuta 2015
Jaksoja:  89 (luettelo jaksoista)
Tuotanto
Tuottaja(t):  Randy Sutter Samantha Thomas Melissa Loy Joe Fazzio Ted Babcock
Aiheesta muualla
Virallinen sivusto
IMDb 
Kosto (Revenge) on yhdysvaltalainen ABC:n tuottama draamasarja. Sarjan alussa siteerataan Kungfutsea: ”Ennen kuin lähdet kostoretkelle, kaiva kaksi hautaa.”
Yhdysvalloissa 21. syyskuuta 2011 alkaneen sarjan pääosissa esiintyvät muun muassa Madeleine Stowe ja Emily VanCamp. Stowe ansaitsi roolistaan Golden Globe -ehdokkuuden vuonna 2012. Kosto oli ehdolla parhaan draamasarjan palkinnon saajaksi People's Choice -palkintogaalassa. Kosto on ohjelmapaikallaan ABC:n katsotuin televisiosarja Lostin pidettyä paikkaansa kanavan katsotuimpana yli neljä vuotta.
Sarjaa alettiin esittää Suomessa 25. maaliskuuta 2012, jolloin sarjan avausjakso keräsi 578 000 katsojaa.
Huhtikuussa 2015 ABC päätti, että sarja päättyy neljänteen kauteen, ja sarjan päätösjakso esitettiin 10. toukokuuta 2015.
Juoni

Emily Thorne (Emily VanCamp) saapuu Hamptonsiin kesäksi ja vuokraa talon Graysonin perheen naapurista. Pian kuitenkin paljastuu, että Emily on asunut Hamptonsissa aikaisemminkin, pienenä tyttönä. Todellisuudessa Emily on Amanda Clarke, jonka isä lavastettiin terroristiksi ja tuomittiin syyttömänä eliniäksi vankilaan. Amanda ei enää koskaan tavannut isäänsä, joka lopulta kuoli vankilassa. Nyt hän on palannut Hamptonsiin aikomuksenaan kostaa niille, jotka tekivät vääryyttä hänelle ja hänen isälleen. Listan kärjessä on Graysonin perheen matriarkka Victoria Grayson (Madeleine Stowe), jolla oli suhde Amandan isän kanssa ja joka lopulta petti tämän.
Alkaessaan toteuttaa suunnitelmaansa Emily soluttautuu yläluokan seurapiireihin tuhotakseen ne, jotka aikanaan pettivät hänen isänsä. Mutta mitä pidemmälle suunnitelma etenee, sitä enemmän Emilyn tunteet tulevat tielle ja hän alkaa kyseenalaistaa motiivejaan ja tekojaan.
Näyttelijät > Pääosissa

| 0 | 1 | 2 |
| --- | --- | --- |
|  Madeleine Stowe  | … |  Victoria Grayson   |
|  Emily VanCamp  | … |  Emily Thorne/Amanda Clarke   |
|  Gabriel Mann  | … |  Nolan Ross   |
|  Henry Czerny  | … |  Conrad Grayson   |
|  Ashley Madekwe  | … |  Ashley Davenport   |
|  Nick Wechsler  | … |  Jack Porter   |
|  Josh Bowman  | … |  Daniel Grayson   |
|  Connor Paolo  | … |  Declan Porter   |
|  Christa B. Allen  | … |  Charlotte Grayson   |
Näyttelijät > Sivuosissa

| 0 | 1 | 2 |
| --- | --- | --- |
|  James Tupper  | … |  David Clarke   |
|  Margarita Levieva  | … |  Amanda Clarke/Emily Thorne/Kara Wilkins   |
|  Amber Valletta  | … |  Lydia Davis   |
|  Ashton Holmes  | … |  Tyler Barrol   |
|  Max Martini  | … |  Frank Stevens   |
|  Jamal Duff  | … |  Big Ed   |
|  Hiroyuki Sanada  | … |  Satoshi Takeda   |
|  William Devane  | … |  Edward "isoisä" Grayson   |
|  CCH Pounder  | … |  Warden Sharon Stiles   |
|  James McCaffrey  | … |  Ryan Huntley   |
|  Merrin Dungey  | … |  Barbara Snow   |
|  Courtney B. Vance  | … |  Benjamin Brooks   |
|  Robbie Amell  | … |  Adam Connor   |
|  Karine Vanasse  | … |  Margaux Lemarchal   |
Aiheesta muualla

Virallinen sivusto (Arkistoitu – Internet Archive)
Hamptons Exposed (Arkistoitu – Internet Archive)
Kosto, MTV3.fi
Kuultohietatokko

| Kuultohietatokko> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Tokot Gobiidae
Suku::  Pomatoschistus
Laji::  lozanoi
Kaksiosainen nimi
 Pomatoschistus lozanoi  (de Buen, 1923) 
Infobox OKVirheellinen NIMI-arvoIUCN-testi OK: 
Kuultohietatokko (Pomatoschistus lozanoi) on Pomatoschistus-sukuun ja tokkojen heimoon kuuluva ahvenkalalaji. Sen kuvasi ensimmäisenä de Buen vuonna 1923.
Levinneisyysalue

Sitä tavataan Pohjanmereltä Luoteis-Espanjaan yltävällä alueella. Vastikään myös Portugalista on saatu havainto siitä.
Elinympäristö

Se elää 70-80 metrin syvyydessä.
Nero (yhtye)

| Nero |
| --- | --- |
 Nero esiintymässä Parklife Festivalissa 2012.
Tiedot
Toiminnassa:  2004–
Tyylilaji:  dubstep, drum’n’bass, house, electro house, progressiivinen house, electronic rock, dance-punk
Kotipaikka:   Lontoo, Englanti, Yhdistynyt kuningaskunta
Laulukieli:  englanti
Jäsenet:  Daniel Stephens   Joseph Ray   Alana Watson, laulu (2008–) 
Levy-yhtiö:  MTA Records   Interscope Records   Cherrytree Records   OWSLA  
Aiheesta muualla
Kotisivut
Infobox OKNimi-testi OK: 
Nero on brittiläinen elektronista musiikkia soittava yhtye. Yhtyeen jäsenet ovat Daniel Stephens, Joseph Ray ja Alana Watson. Yhtyeen debyyttialbumi Welcome Reality sijoittui Britannian albumilistalla ensimmäiseksi vuonna 2011..
Diskografia > Studioalbumit

Welcome Reality (2011)
Between II Worlds (2015)
Diskografia > EP:t

Requiem (2006)
Diskografia > Singlet

”Innocence” / ”Electron” (2010)
”Me & You” (2011)
”Guilt” (2011)
”Promises” (2011)
”Crush On You” (2011)
”Reaching Out” (2011)
”Must Be The Feeling” (2012)
”Won't You (Be There)” (2012)
”Etude” (2012)
”Satisfy” (2014)
”The Thrill” (2015)
”Two Minds” (2015)
"Lullaby" (2018)
Diskografia > Remixit

| --- | --- |
 Plan B – "The Recluse" (Nero Remix)  N.E.R.D - ”Hypnotize U” (Nero Remix)  N.E.R.D feat. Nelly Furtado – ”Hot N’ Fun” (Nero Remix)  DJ SS – ”Let It Go” (Nero Remix)  Bar9 – ”Shaolin Style (Nero Remix)  Klaxons  It’s Not Over” (Nero Remix)  Greenlaw feat. DJ SS – ”After I’m Gone” (Nero Remix)  Influx UK – ”Shine” (Nero Remix)  The Prodigy – ”Voodoo People” (Nero Remix)  Calvin Harris – ”Feel So Close” (Nero Remix)  Calvin Harris - "You Used to Hold Me" (Nero Remix)  deadmau5 feat. Rob Swire – ”Ghosts N’ Stuff” (Nero Remix)  Drake – ”Forever” (Nero Remix)  La Roux – ”I’m Not Your Toy” (Nero Remix)  Nero – ”Promises” (Skrillex & Nero Remix)  Nero – ”Must Be the Feeling” (Flux Pavilion & Nero Remix) :  Nero – ”Guilt” (Nero VIP Mix)  Booty Luv – ”Say It” (Nero Remix)  Dizzee Rascal – ”Holiday” (Nero Remix)  DJ Fresh – ”Hypercaine” (Nero Remix)  Enter Shikari – ”Juggernauts” (Nero Remix)  Chase & Status – ”Let You Go” (Nero Remix)  The Streets – ”Blinded By The Lights” (Nero Remix)  The Streets – ”In The Middle” (Nero Remix)  Boy Crisis – ”Dressed To Digress” (Nero Remix)  Rudenko – ”Everybody” (Nero Remix)  MJ Cole – ”Sincere” (Nero Remix)  Platnum – ”Trippin” (Nero Remix)  SebastiAn feat. M.I.A. – ”C.T.F.O.” (Nero Remix)  Die Antwoord – ”Fok Julle Naaiers” (Nero Bootleg)  Michael Jackson – ”Speed Demon” (Nero Remix)  Monsta - "Holdin' On" (Skrillex & Nero Remix)  David Zowie - "House Every Weekend" (Nero Remix)
Esiintymiset Suomessa

30. kesäkuuta 2012 – The Circus, Helsinki
Aiheesta muualla

Yhtyeen kotisivut
Kristina Schröder

| Kristina Schröder |
| --- | --- |

Saksan perhe-, vanhus-, nais- ja nuorisoasiainministeri
 30. marraskuuta 2009–17. joulukuuta 2013  
Edeltäjä:  Ursula von der Leyen
Seuraaja:  Manuela Schwesig
Henkilötiedot
Syntynyt: 3. elokuuta 1977 (ikä 47) Wiesbaden, Hessen, Länsi-Saksa
Puoliso:  Ole Schröder
Tiedot
Puolue:  CDU
 Nimikirjoitus
Aiheesta muualla
www.kristinaschroeder.de
Kristina Schröder (o.s. Köhler, s. 3. elokuuta 1977, Wiesbaden, Hessen) on saksalainen konservatiivipoliitikko (CDU), joka toimi Merkelin II hallituksen perhe-, vanhus-, nais- ja nuorisoasiainministerinä 2009–2013.
Hän on ollut Bundestagin jäsen vuodesta 2002. Hän on opiskellut sosiologiaa, historiaa, filosofiaa ja valtio-oppia Johannes Gutenberg-Universität Mainzissa, jossa hän väitteli tohtoriksi vuonna 2009.
Kotitapaturma

Suomalaisille sattuu yli 300 000 kotitapaturmaa vuosittain.
Kotitapaturma on kotona, kodin piha-alueella, loma-asunnossa, kesämökillä tai muussa asunnossa sattuva tapaturma. Fyysisen vamman aiheuttaneita kotitapaturmia sattui 15 vuotta täyttäneille suomalaisille vuoden 2009 aikana noin 321 000, mikä oli 29 % kaikista tapaturmista. Kotitapaturman uhriksi joutui 15 vuotta täyttäneistä suomalaisista noin 270 000 eli noin 6,4 %.
Koti- ja vapaa-ajan tapaturmien arveltiin sosiaali- ja terveysministeriössä vuonna 2002 tehdyn selvityksen mukaan aiheuttavan Suomessa vuositasolla noin neljän miljardin euron kustannukset.
Eniten kotitapaturmia sattuu huolto-, korjaus- ja rakennustöissä. Huolto-, korjaus- ja rakennustöissä kotitapaturmat sattuvat pääosin miehille. Naisille kotitapaturmia sattuu eniten ruoanlaiton tai muun kotona liikkumisen yhteydessä ulko- tai sisätiloissa. Yleisimpiä kotitapaturmien sattumistapoja ovat kaatumiset ja liukastumiset, satuttamiset teräviin esineisiin ja kuumassa lämpötilassa polttaminen.
Kotiympäristössä ihminen itse voi ratkaisevasti vaikuttaa omaan ja läheistensä turvallisuuteen. Kotona painottuu oman toiminnan merkitys turvallisuuden luomiseksi tai vaarantamiseksi.
Kotitapaturmien ehkäisy

Kotitapaturmien ehkäisykampanja on pyrkinyt edistämään suomalaisen vapaa-ajan turvallisuutta jo 1990-luvulta lähtien. Siitä tuli Suomen Punaisen Ristin koordinoima Koti- ja vapaa-ajan tapaturmien ehkäisyhankke vuonna 2015. Kampanja on tuottanut materiaaleja sekä suurelle yleisölle että sellaisille ihmisille, jotka ammatikseen voivat edistää ihmisten turvallisuutta.
Kotitapaturmien ehkäisykampanja tarjoaa tapaturma-aiheisiin liittyviä esitteitä, tarkistuslistoja, tiedotteita ajankohtaisista asioista ja muuta materiaalia. Kotitapaturmien ehkäisykampanja on talvisin mukana järjestämässä Pysy pystyssä -kampanjaa.
Aiheesta muualla

Kotitapaturmien ehkäisykampanja kotitapaturma.fi.
Turvallinen koti turvallinenkoti.net.
Kristiina Lassus

Kristiina Lassus (s. 21. maaliskuuta 1966 Helsinki) on suomalainen muotoilija, joka on työskennellyt muun muassa Artekilla ja Alessilla.
Lassus valmistui Taideteollisesta korkeakoulusta taiteen maisteriksi 1992 (Design Leadership) ja 1995 (Sisustusarkkitehtuuri ja huonekalusuunnittelu). Hän työskenteli valmistuttuaan eri sisustusarkkitehtitoimistoissa. Vuosina 1994–1997 hän oli Artekin desingkoordinaattori ja 1998–2004 Alessin designjohtaja. Vuodesta 2003 hänellä on ollut Milanossa oma toimisto, jonka nimissä hän toimii konsulttina suunnittelee muun muassa Intiassa ja Nepalissa valmistettavia mattoja. Matoista hän on saanut saksalaisen Red Dot -muotoilupalkinnon. Myös Alessi suunnittelemistaan astioista ja teräksisistä aterimista hän on saanut saman palkinnon. Hän on ollut myös Red Dotin tuomaristossa.
Palkinnot ja tunnustukset

Red Dot -muotoilupalkinto matoista 2008
Aiheesta muualla

Kristiina Lassus Studio
Kristina Riis-Johannessen

| Mitalit> Maa:   Norja.Naisten alppihiihto.MM-kilpailut  | Mitalit> Maa:   Norja.Naisten alppihiihto.MM-kilpailut  | Mitalit> Maa:   Norja.Naisten alppihiihto.MM-kilpailut  | Maa:   Norja> Naisten alppihiihto. |
| --- | --- | --- | --- |
|  Kultaa | Cortina 2021 | joukkue |  |
Kristina Riis-Johannessen (s. 5. maaliskuuta 1991) on norjalainen alppihiihtäjä.
Riis-Johannessen kilpaili alppihiihdon maailmancupissa ensimmäisen kerran joulukuussa 2016 Semmeringin pujottelussa. Ensimmäisen kerran hän ylsi maailmancupin pisteille Squaw Valleyn suurpujottelussa maaliskuussa 2017 oltuaan 24:s. Parhaimmillaan hän on sijoittunut 12:nneksi Sestrieren suurpujottelussa tammikuussa 2020. Sainkt Moritzin MM-kilpailuissa 2017 Riis-Johannessen oli supersuurpujottelussa 21:s, syöksylaskussa 29:s ja suurpujottelussa 31:s. Cortina d'Ampeezon MM-kilpailuissa 2021 hän voitti kultaa joukkuekilpailussa.
Kryptografi

Kryptografi on kryptografiaa harjoittava henkilö, joka työkseen tekee uusia salakirjoitusmenetelmiä ja suojaa viestejä salakirjoitukselta. Kryptografin vastakohtana on kryptoanalyytikko, joka pyrkii avaamaan kryptografin salakirjoituksen. Tunnettuja historiallisia kryptografeja olivat mm. salakirjoituksia kehittänyt Julius Caesar ja Blaise de Vigenère.
NCAA-jääkiekon I-divisioona

NCAA-jääkiekon I-divisioona on jääkiekon korkein sarjataso Yhdysvaltain yliopistourheilussa. Yliopistojääkiekkoa pelataan kaikkiaan 59 yliopistossa ja collegessa eri puolilla Yhdysvaltoja. Sarjassa joukkueet on jaettu kuuteen lohkoon. Kauden lopussa 16 parasta joukkuetta pääsee niin sanottuun Sweet Sixteen -vaiheeseen, josta neljän turnauksen voittajat etenevät Frozen Four -loppuotteluturnaukseen pelaamaan sarjan mestaruudesta. Sarjan mestaruus ratkaistiin ensimmäistä kertaa vuonna 1948.
Sarjan erikoisuuksia on urheilutoimittajien tekemät viikoittaiset sijoitukset, joiden perusteella valitaan sarjan 20 parasta joukkuetta.
Vuoden 2017 lokakuussa sarjassa pelasi kaikkiaan 23 suomalaiskiekkoilijaa 18:ssa eri joukkueessa. Kaudella 2021–2022 Suomesta lähtöisin olleita pelaajia oli 22, eli neljänneksi eniten Yhdysvalloista, Kanadasta ja Ruotsista lähtöisin olleiden pelaajien jälkeen. Suhteet olivat samat myös kaudella 2023–2024 suomalaispelaajien määrän ollessa 28.
Lohkot ja joukkueet > Atlantic Hockey

Air Force Falcons
American International Yellow Jackets
Army Black Knights
Bentley Falcons
Canisius Golden Griffins
Holy Cross Crusaders
Mercyhurst Lakers
Niagara Purple Eagles
RIT Tigers
Sacred Heart Pioneers
Lohkot ja joukkueet > Big Ten

Michigan State Spartans
Ohio State Buckeyes
Penn State Nittany Lions
Michigan Wolverines
Minnesota Golden Gophers
Notre Dame Fighting Irish
Wisconsin Badgers
Lohkot ja joukkueet > CCHA

Bemidji State Beavers
Bowling Green Falcons
Ferris State Bulldogs
Lake Superior State Lakers
Michigan Tech Huskies
Minnesota State Mavericks
Northern Michigan Wildcats
St. Thomas (Minnesota) Tommies
Lohkot ja joukkueet > ECAC

Brown Bears
Clarkson Golden Knights
Colgate Riders
Cornell Big Red
Dartmouth Big Green
Harvard Crimson
Princeton Tigers
Quinnipiac Bobcats
RPI Engineers
St. Lawrence Saints
Union Dutchmen
Yale Bulldogs
Lohkot ja joukkueet > Hockey East

Boston College Eagles
Boston University Terriers
Merrimack Warriors
Northeastern Huskies
Providence Friars
UMass Minutemen
UMass Lowell River Hawks
UConn Huskies
Maine Black Bears
New Hampshire Wildcats
Vermont Catamounts
Lohkot ja joukkueet > Independent

Arizona State Sun Devils
LIU Sharks
Alaska Nanooks
Lohkot ja joukkueet > NCHC

Colorado College Tigers
Miami RedHawks
St. Cloud State Huskies
Denver Pioneers
Minnesota Duluth Bulldogs
Omaha Mavericks (tunnetaan myös nimillä Nebraska Omaha Mavericks ja UNO Mavericks)
North Dakota Fighting Hawks
Western Michigan Brontos
Kryptomnesia

Kryptomnesia on ilmiö, jossa ihminen erehtyy pitämään mieleensä juolahtanutta ajatusta tai keksintöä omanaan, vaikka todellisuudessa kyseessä on aiemmin koetun tapahtuman muisto. Koska henkilö ei muista nähneensä tai kuulleensa asiasta aiemmin, hän voi pitää oivallustaan omaperäisenä. Tämä voi johtaa tahattomaan plagiointiin.